Noordwes-bejaarde glo verkrag en vermoor | Maroela Media
Die Noordwes-polisie ondersoek 'n saak van moord en moontlike verkragting nadat die halfnaakte liggaam van 'n 85-jarige vrou in die provinsie opgespoor is.
Luitenant-kolonel Lesego Metsi, 'n polisiewoordvoerder, sê die bejaarde vrou se seun het Woensdagaand omstreeks 20:00 op die vrou se ontbinde liggaam in die slaapkamer van haar huis in Hebron, naby Ga-Rankuwa noord van Pretoria, afgekom.
"Na wat verneem word, is die vrou se onderklere en gebruikte kondome langs haar liggaam aangetref," het Metsi gesê.
Die polisie het die slagoffer as Elizabeth Radebe identifiseer. Niemand is nog in verband met die voorval in hegtenis geneem nie. Die polisie versoek enigiemand met inligting oor die moord en moontlike verkragting, om Crime Stop te skakel by 08600 10111.